Fransiya termasi Yevro-2016 da Portugaliya termasiga mag‘lub bo‘ldi. Fransiya termasi hujumchisi Antuan Grizmann tarixda bir mavsumda Chempionlar ligasi hamda Yevropa chempionatida yutqizgan ikkinchi futbolchi bo‘ldi. Chempionlar ligasi finalida “Atletiko” “Real”ga mag‘lub bo‘lgan edi. Avval xuddi shunday holat yarim himoyachi Mixael Ballak bilan sodir bo‘lgan: 2008 yilda u «Chelsi» va Germaniya termasi safida finallarda mag‘lub bo‘lgan edi.